Joshua Jankelow, ’n gr. 11-leerling aan die Crawford College in Sandton, het onlangs ’n 21ste plek uit 600 senior debatteerders wêreldwyd behaal.
Hy is ook by die wêreldkam­pioenskapbyeenkoms in Kroasië as die beste Suid-Afrikaanse spanlid uitgewys.
Die junior span waarin hy deelgeneem het, het in hul eerste jaar na die kwarteindronde van die provinsiale kompetisie deurgedring. Jankelow het ook in 2016 ’n derde plek in die SACEE-kompetisie behaal. Hy het laas jaar aan die skoledebatkompetisie in Bratislava, Slowakye, deelgeneem en ’n 25ste plek behaal. Hy is ook vir die Gautengse debatspan gekies en het 20ste in die land gekom.